Nafarroako Parlamentuko Mahaiak, 2021eko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak energia berriztagarrietako proiektuak onesteko prozedurari buruz aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urriaren 19an

Lehendakaria: Unai Hualde Iglesias

GALDERAREN TESTUA

Carlos Pérez-Nievas López de Goicoechea jaunak, Legebiltzarreko Erregelamenduko 192. artikuluan ezarritakoaren babesean, honako galdera hau aurkezten du, Nafarroako Gobernuko lehendakariak ahoz erantzun dezan:

Espainiako Gobernuarekiko koordinazioa zer bide baliatuta egiten ari da, baldin eta egiten ari bada, Espainiako Gobernua legez izapidetzen ari den energia berriztagarrien proiektuak onesteko prozedurei dagokienez?

Iruñean, 2021eko urriaren 14an

Foru parlamentaria: Carlos Pérez-Nievas López de Goicoechea